CELEX: 62018CN0425
Language: bg
Date: 2018-06-28 00:00:00
Title: Дело C-425/18: Преюдициално запитване от Tribunale Amministrativo Regionale per il Piemonte (Италия), постъпило на 28 юли 2018 г. — Consorzio Nazionale Servizi Società Cooperativa (CNS)/Gruppo Torinese Trasporti Gtt SpA

5.11.2018   
            
            
               BG
            
            
               Официален вестник на Европейския съюз
            
            
               C 399/18
            
         
      Преюдициално запитване от Tribunale Amministrativo Regionale per il Piemonte (Италия), постъпило на 28 юли 2018 г. — Consorzio Nazionale Servizi Società Cooperativa (CNS)/Gruppo Torinese Trasporti Gtt SpA
      (Дело C-425/18)
      (2018/C 399/25)
      Език на производството: италиански
      
         Запитваща юрисдикция
      
      Tribunale Amministrativo Regionale per il Piemonte
      
         Страни в главното производство
      
      
         Жалбоподател: Consorzio Nazionale Servizi Società Cooperativa (CNS)
      
         Ответник: Gruppo Torinese Trasporti Gtt SpA
      
         Преюдициални въпроси
      
      Недопустима ли е — съгласно разпоредбите на член 53, параграф 3 и член 54, параграф 4 от Директива 2004/17/ЕО (1), от една страна, във връзка с член 45, параграф 2, буква г) от Директива 2004/18/ЕО (2), от друга страна — разпоредба като член 38, параграф 1, буква f) от Законодателен декрет № 163/2006 на Италианската република, която съгласно тълкуването в националната съдебна практика изключва от обхвата на така нареченото „сериозно нарушение“, допуснато от икономически оператор „при извършване на професионална му дейност“, поведение, изразяващо се в нарушаване на правилата на конкуренцията, установено и санкционирано от националния орган за защита на конкуренцията с потвърдено от съда решение, като по този начин се изключва a priori възможността възлагащите органи да подлагат на самостоятелна преценка посочените нарушения с цел евентуално, но не задължително изключване на този икономически оператор от обявена процедура за възлагане на обществена поръчка?
      
         (1)  Директива 2004/17/ЕО на Европейския парламент и на Съвета от 31 март 2004 г. относно координиране на процедурите за възлагане на обществени поръчки от възложители, извършващи дейност във водоснабдяването, енергетиката, транспорта и пощенските услуги. (ОВ L 134, 2004 г., стр. 1; Специално издание на български език, 2007 г., глава 6, том 8, стр. 3 и поправка OB L 182, 2008г., стр. 169).
      
         (2)  Директива 2004/18/ЕО на Европейския парламент и на Съвета от 31 март 2004 г. относно координирането на процедурите за възлагане на обществени поръчки за строителство, доставки и услуги (ОВ, L 134, 2004 г. стр. 114; Специално издание на български език, 2007 г., глава 6, том 8, стр. 116 и поправка OB L 182, 2008г., стр. 282).